На основу члана 7. Закона о буџету Републике Србије за 2015. годину („Службени гласник РС”, број 142/14) и члана 42. став 1. Закона о Влади („Службени гласник РС”, бр. 55/ 05, 71/05 - исправка, 101/07, 65/08, 16/11, 68/12 - УС, 72/12, 7/14 - УС и 44/14),

Влада доноси

УРЕДБУ

О УТВРЂИВАЊУ ПРОГРАМА СТАНДАРДИЗОВАНОГ СЕТА УСЛУГА ЗА МИКРО, МАЛА И СРЕДЊА ПРЕДУЗЕЋА И ПРЕДУЗЕТНИКЕ У 2015. ГОДИНИ КОЈИ СЕ РЕАЛИЗУЈЕ ПРЕКО АКРЕДИТОВАНИХ РЕГИОНАЛНИХ РАЗВОЈНИХ АГЕНЦИЈА

Члан 1.

Овом уредбом утврђује се Програм стандардизованог сета услуга за микро, мала и средња предузећа и предузетнике у 2015. години који се реализује преко акредитованих регионалних развојних агенција, који је одштампан уз ову уредбу и чини њен саставни део.

Члан 2.

Ова уредба ступа на снагу наредног дана од дана објављивања у „Службеном гласнику Републике Србије”.

05 Број:

У Београду,

В Л А Д А

ПРЕДСЕДНИК

Александар Вучић

ПРОГРАМ

СТАНДАРДИЗОВАНОГ СЕТА УСЛУГАЗА МИКРО, МАЛА И СРЕДЊА ПРЕДУЗЕЋА И ПРЕДУЗЕТНИКЕ У 2015. ГОДИНИ

КОЈИ СЕ РЕАЛИЗУЈЕ ПРЕКО АКРЕДИТОВАНИХ РЕГИОНАЛНИХ РАЗВОЈНИХ АГЕНЦИЈА

I. ПРЕДМЕТ

Законом о буџету Републике Србије за 2015. годину („Службени гласник РС”, брoj 142/14), члан 7, у оквиру Раздела 20 – Министарство привреде, Програм – 1504 Подстицај развоју привреде, Функција – 410 Општи економски и комерцијални послови и послови по питању рада, Пројекат – 4006 Подршка кроз стандардизовани сет услуга за микро, мала и средња предузећа и предузетнике у 2015. години који се реализује преко акредитованих регионалних развојних агенција, апропријација економске класификације – 424 Специјализоване услуге, предвиђена су средства у износу од 37.500.000,00 динара. Наведени износ је намењен за спровођење Програма стандардизованог сета услуга за микро, мала и средња предузећа и предузетнике у 2015. години који се реализује преко акредитованих регионалних развојних агенција (у даљем тексту: Програм).

Програмом се утврђују циљеви, намена средстава, начин коришћења средстава и праћење спровођења програма.

Стандардизовани сет услуга за микро, мала и средња предузећа и предузетнике у 2015. години (у даљем тексту: стандардизовани сет услуга) који се реализује преко акредитованих регионалних развојних агенција, у смислу овог програма, представља четири групе стандардизованих услуга, и то:

1. информације;
2. обуке;
3. саветодавне услуге;
4. промоцију.

Непосредни корисници средстава могу бити само акредитоване регионалне развојне агенције (у даљем тексту: АРРА), које је акредитовала Национална агенција за регионални развој (у даљем тексту: Национална агенција) у складу са Законом о регионалном развоју („Службени гласник РС”, бр. 51/09 и 30/10) и Уредбом о утврђивању услова, критеријума и начина акредитације за обављање послова регионалног развоја и одузимања акредитације пре истека рока на који је издата („Службени гласник РС”, бр. 74/10 и 4/12).

За потенцијална и постојећа микро, мала и средња предузећа, предузетнике и кластере, услуге из овог програма су бесплатне.

Програм реализује Министарство привреде (у даљем тексту: Министарство) у сарадњи са Националном агенцијом.

II. ЦИЉ

Општи циљ је подршка расту и развоју микро, малих и средњих предузећа, предузетника и кластера (у даљем тексту: МСПП), кроз унапређење доступности, обима и квалитета услуга подршке за њихово пословање.

III. НАМЕНА СРЕДСТАВА

Средства из програма намењена су за спровођење следећих услуга АРРА:

1. Информације

Услуге пружања информација преко АРРА постојећим и потенцијалним МСПП, јесу услуге у вези са:

1. започињањем пословања;
2. националним програмима за подршку;
3. доступним изворима финансирања (домаћим и страним);
4. правним прописима и обавезама, порезима и таксама;
5. подршком коју могу добити кроз програм „Европска мрежа предузетништва” (EEN мрежа) - услови за извоз на инострано тржиште, техничка правила и технички стандарди, пренос технологија и знања, пословно повезивање и др;
6. пословним удруживањем МСПП;
7. иновацијама, заштитом интелектуалне својине;
8. стандардима квалитета;
9. проналажењем пословних партнера;
10. специјализованим услугама – упућивање на специјализоване пружаоце

услуга;

1. пословним и иновативним инкубаторима;
2. пословањем сектора МСПП.

Изјаве за штампу и гостовања у ТВ емисијама, издавање инфо листа, лифлета, брошура и др. у смислу овог програма, представљају услугу пружања информација.

За спровођење услуга пружања информација опредељено је до 10.000,00 динара месечно за сваку АРРА у бруто износу, односно до 100.000,00 динара у бруто износу на годишњем нивоу. Укупан бруто годишњи буџет за ову врсту услуга износи 1.600.000,00 динара.

2. Обуке

Услуге обука које АРРА пружају постојећим и потенцијалним МСПП обухватају десет модула који се деле на обавезне и опционе.

Свака АРРА има обавезу да спроведе следеће обавезне модуле обука:

1. обука за почетнике у пословању (у трајању од три дана);
2. припрема пословног плана и пословање са банкама (у трајању од два

дана);

1. финансијско управљање (у трајању од два дана);
2. извоз – за оне који први пут извозе (у трајању од два дана);
3. маркетинг и продаја (у трајању од два дана).

Свака АРРА спроводи опционе обуке, у складу са интересом корисника:

1. преглед стандарда квалитета и заштите животне средине од значаја за

пословање (у трајању од два дана);

1. иновације (у трајању од једног дана);
2. припрема за Јединиствено европско тржиште (у трајању од једног дана);
3. информационе технологије и пословање (у трајању од једног дана);
4. инвестициона спремност (у трајању од два дана).

Обука из тачкe 1) став 2. овог одељка спроводи се по методологији Националне агенције, а остале обуке из тач. 2) – 5) став 2. и тач. 1) - 5) став 3. овог одељка спроводиће се по унапред утврђеној методологији развијеној у оквиру пројеката спроведених уз подршку Европске уније „Унапређење конкурентности и иновативности малих и средњих предузећа” и/или „Пројекта интегрисане подршке иновацијама”.

У периоду спровођења Програма, свака АРРА има обавезу да спроведе најмање 15 обука. „Обука за почетнике у пословању” мора бити организована најмање два пута, а остали обавезни модули најмање по једном. Такође, АРРА су у обавези да одрже најмање једну обуку месечно из обавезног или опционог модула.

За спровођење наведених обука опредељена су средства у бруто износу на следећи начин:

1. једнодневна обука 30.000,00 динара;
2. дводневна обука 40.000,00 динара;
3. тродневна обука 60.000,00 динара.

За спровођење обука опредељено је до 100.000,00 динара месечно за сваку АРРА у бруто износу, односно до 1.000.000,00 динара у бруто износу на годишњем нивоу. Укупан годишњи буџет за ову врсту услуга износи 16.000.000,00 динара бруто.

Уколико АРРА у одређеном месецу спроведе обуке чија вредност прелази максимални месечни опредељени износ за обуке, Национална агенција може да исплати АРРА износ до 100.000,00 динара.

Изузетно од става 8. овог одељка, у случају да АРРА није у могућности да месечно опредељени износ у потпуности реализује у том месецу, преостала средства се, у висини до 30.000,00 динара, могу искористити за спровођење обука у следећем месецу.

Све обуке морају одржавати запослена лицa у радном односу на неодређено време у тој АРРА, коja су похађала наведене обуке за ту област које су организовали Национална агенција или консултанти ангажовани на пројектима „Унапређење конкурентности и иновативности малих и средњих предузећа” и/или „Пројекат интегрисане подршке иновацијама”. Изузетно, обуке из највише три области може одржати и друго физичко лице које је похађало наведене обуке, односно из пет области за АРРА које су акредитоване у 2015. години.

Обуке нових предавача/запослених у АРРА за поједине теме организоваће Национална агенција, а према утврђеним методологијама и плану обука.

АРРА је у обавези да достави Националној агенцији месечни план спровођења обука до 25. у месецу за наредни месец, а Национална агенција доставља Министарству, на сагласност, до краја текућег месеца за наредни месец.

Уколико се, након подношења свих месечних извештаја, а закључно са извештајем за децембар месец, утврди да АРРА није испунила преузету обавезу извршења прописаног минимума (најмање једна обука месечно, најмање две обуке „Обука за почетнике у пословању”, најмање једна обука из тач. 2) – 5) став 2. и тач. 1) - 5) став 3. овог одељка и најмање 15 обука у периоду спровођења Програма), АРРА ће бити у обавези да, од исплаћених средстава, уплати део Националној агенцији, и то кумулативно:

- по 30.000,00 динара за сваки месец када нису одржане обуке;

- по 30.000,00 динара за сваку обуку која није одржана до укупног броја од 15 обукa у периоду спровођења Програма;

- за сваки обавезни модул који није одржан, износ опредељен овим програмом за ту врсту обука, без обзира на укупан број одржаних обука.

Обуке које се спроводе по методологији стандардизованог сета услуга, у оквиру других иницијатива које су подржали донатори или из других извора, а чији реализатори су, као носиоци, партнери или сарадници АРРА, неће бити признате као обуке из овог сета услуга.

3. Саветодавне услуге

Саветодавне услуге које АРРА пружају у оквиру овог програма су:

1. израда пословног плана за МСПП;
2. провера стања у пословању;
3. помоћ при изради пословног плана при пријави за start up кредите за почетнике код Фонда за развој Републике Србије (у даљем тексту: Фонд);
4. помоћ при изради пословног плана при пријави за кредите за привредне субјекте са поплављених подручја код Фонда;
5. помоћ при изради пословног плана при пријави за остале кредите код Фонда;
6. подршка у припреми документације и пријаве за програме подршке МСПП и кластерима које спроводе Министарство и Национална агенција;
7. подршка при регистрацији и оснивању привредног субјекта.

За пружање саветодавних услуга опредељен је бруто износ од 1.700,00 динара по сату.

Саветодавне услуге из тач. 1) и 2) став 1. овог одељка спроводе се по методологији развијеној у оквиру Пројекта „Унапређење конкурентности и иновативности малих и средњих предузећа – ИЦИП”.

Саветодавне услуге АРРА може да пружи без надокнаде заинтересованом МСПП, у временском трајању:

* из тачке 1) овог одељка од највише пет сати;
* из тачке 3) овог одељка од највише три сата;
* из тачке 4) овог одељка од највише четири сата;
* из тачке 5) овог одељка од највише пет сати;
* из тачке 6) овог одељка од највише три сата;
* из тачке 7) овог одељка од највише два сата.

Саветодавне услуге из тачке 2) став 1. овог одељка АРРА је у обавези да пружи без надокнаде заинтересованом предузетнику у временском трајању од највише четири сата, а заинтересованом микро, малом и средњем предузећу, такође без надокнаде, од највише пет сати.

Исплата за пружене саветодавне услуге из тач. 3) - 5) став 1. овог одељка се врши на основу копије докумената које су поднете Фонду, којим се потврђује да је Фонд евидентирао и завео пријаву.

Исплата за пружене саветодавне услуге из тачке 6) став 1. овог одељка врши се након провере формалне исправности поднетих пријава и то само за поднете формално исправне пријаве.

Иста врста саветодавне услуге не може се пружити истом МСПП више од једног пута у току године, нити у 2015. години уколико је он био корисник те саветодавне услуге у 2014. години.

Уз претходну сагласност Националне агенције, АРРА може МСПП пружити више од две различите врсте саветодавне услуге у току једне године.

Све саветодавне услуге морају пружати запослена лицa у радном односу на неодређено време у тој АРРА, коja су похађала наведене обуке за ту област које су организовали Национална агенција или консултанти ангажовани на пројектима „Унапређење конкурентности и иновативности малих и средњих предузећа” и/или „Пројекат интегрисане подршке иновацијама”. Изузетно, саветодавне услуге из највише три области може пружати и друго физичко лице које је похађало наведене обуке, односно из пет области за АРРА које су акредитоване у 2015. години.

За саветодавне услуге опредељена су средства у бруто износу до 90.000,00 динара месечно за сваку АРРА, односно до 900.000,00 динара у бруто износу на годишњем нивоу. Укупан годишњи буџет за ову врсту услуге износи 14.400.000,00 динара у бруто износу.

Исплата за пружене саветодавне услуге из тач. 3) - 6) став 1. овог одељка улази у месечни лимит за месец у којем је та услуга пружена, иако се исплаћује накнадно.

4. Промоција

AРРА организују и учествују у промотивним активностима које се односе на промоцију предузетништва и различите програме подршке МСПП.

Промотивна активност подразумева организовање догађаја и то: радионице, инфо дана или другог промотивног догађаја из области предузетништва.

AРРА су у обавези да:

* организују минимум један промотивни догађај у току месеца;
* у току трајања јавних позива, организују минимум један промотивни догађај за сваки од програма подршке МСПП, које спроводи Министарство и Национална агенција. У случају да је јавни позив за програм подршке актуелан током два или више месеци, довољно је да АРРА организује један промотивни догађај за тај програм подршке;
* организују четири инфо дана годишње за студенте завршних година студија, ученике средњих школа и ученике из виших разреда основних школа са циљем промоције предузетништва и предузетничког духа на факултетима, високим струковним, средњим и основним школама;
* АРРА су у обавези да организују промотивни догађај сходно активностима од значаја и према инструкцијама Министарства и Националне агенције. Министарство и Национална агенција морају најавити АРРА активност која треба да се промовише најкасније до 15. у месецу за наредни месец.

Догађаји који се организују по методологији стандардизованог сета услуга, у оквиру других иницијатива које су подржали донатори, или из других извора, а чији реализатори, као носиоци, партнери или сарадници АРРА, неће бити признати као промоције из овог сета услуга.

АРРА је у обавези да достави Националној агенцији месечни план спровођења промотивних активности до 25. у месецу за наредни месец, а Национална агенција доставља Министарству, на сагласност, до краја текућег месеца за наредни месец.

У случају да се, у оквиру месечног извештаја о спровођењу стандардизованог сета услуга утврди да АРРА није организовала промотивни догађај за неки од, у том периоду, актуелних јавних позива Министарства и Националне агенције, АРРА неће бити исплаћена сума у висини од 50% од месечног износа предвиђеног за услуге промоције за тај месец. Такође, уколико се, након подношења извештаја о спровођењу стандардизованог сета услуга за децембар, утврди да АРРА није организовала све промотивне догађаје предвиђене овим програмом (најмање једна промоција месечно, минимум један промотивни догађај за сваки од програма подршке МСПП у току трајања јавних позива, четири инфо дана и промотивни догађај који по потреби најави Министарство и Национална агенција), АРРА неће бити исплаћена сума предвиђена за услуге промоције за децембар месец.

За услуге промоције опредељена су средства у бруто износу до 30.000,00 динара месечно, односно до 300.000,00 динара бруто за сваку АРРА на годишњем нивоу. Укупан годишњи буџет за промотивне активности износи 4.800.000,00 динара у бруто износу.

IV. НАЧИН КОРИШЋЕЊА СРЕДСТАВА

Средства утврђена овим програмом додељују се АРРА, и то бесповратно за намене и услове прописане Програмом и намењена су за финансирање спровођења стандардизованог сета услуга који је њиме предвиђен.

Опредељена средства буџетом за спровођење Стандардизованог сета услуга износе 37.500.000,00 динара од којих је за сваку АРРА опредељено до 2.300.000,00 динара у бруто износу. Преостали износ, у висини до 700.000,00 динара, Национална агенција ће искористити за организацију обука предавача и подизање капацитета АРРА, трошкове контроле и надзора спровођења програма, као и за услуге платног промета.

Национална агенција ће плаћање према АРРА вршити месечно, а на основу месечног извештаја о спроведеним активностима који је у складу са одобреним месечним планом спровођења. АРРА је у обавези да месечни извештај доставља Националној агенцији до 5. у месецу за претходни месец. Национална агенција се обавезује да извештај о спроведеним активностима доставља Министарству до 10. у месецу за претходни месец. Средства за услуге обука и промоција ће се одобравати само уколико су предвиђене месечним планом спровођења ових услуга који је претходно одобрило Министарство.

Средства ће се одобравати само за финансирање оних активности које ће бити започете након потписивања уговора са Националном агенцијом и чији је временски план спровођења до 31. децембра 2015. године.

Министарство ће по усвајању овог програма потписати уговор о спровођењу Програма са Националном агенцијом, којим ће Национална агенција преузети обавезу:

* утврђивања испуњености услова АРРА за учешће у Програму;

- закључивања уговора о коришћењу бесповратних средстава са АРРА које испуњавају услове за учешће у Програму;

* спровођења активности које су предвиђене Програмом;
* надзора и контроле спровођења Програма од стране АРРА;
* преноса средстава и контроле наменског коришћења средстава;

- Националне агенције да уколико не утроши сва пренета средства, мора иста да уплати у буџет Републике Србије.

Међусобна права и обавезе у вези са коришћењем бесповратних средстава уређују се уговором који закључује Национална агенција и АРРА. Уговор обавезно садржи новчани износ који је, у складу с Програмом, на располагању АРРА за спровођење услуга, намене за које се средства додељују, начин преноса бесповратних средстава, рокове за завршетак активности, као и обавезу АРРА да све активности спроведе до 31. децембра 2015. године.

По потписивању уговора Министарства и Националне агенције, Национална агенција писмено ће обавестити АРРА и позвати их да приступе потписивању уговора.

АРРА која испуњава услове за пружање услуга предвиђених Програмом мора закључити уговор са Националном агенцијом, у року од осам дана од дана достављања писаног обавештења.

За АРРА које су акредитоване у 2015. години и које закључе уговор о спровођењу Програма са Националном агенцијом, обезбеђена су средства за финансирање само оних активности које ће бити започете након потписивања уговора и чији је временски план спровођења до 31. децембра 2015. године.

Министарство ће, по закључењу уговора између Националне агенције и АРРА, почетком сваког квартала преносити средства за спровођење стандардизованог сета услуга у том кварталу, на подрачун за посебне намене Националне агенције. Национална агенција је у обавези да та средства преноси АРРА, до краја јануара 2016. године, до висине износа предвиђеног уговором између Националне агенције и АРРА, а у складу са месечним обимом спроведених активности.

V. ПРАЋЕЊЕ СПРОВОЂЕЊА ПРОГРАМА

АРРА је дужна да по завршетку месечних активности достави Националној агенцији извештај о спровођењу тих активности, као и осталу потребну документацију чији ће садржај бити детаљно утврђен уговором. Такође је обавеза свих АРРА да доставе годишњи извештај о спровођењу активности Националној агенцији најкасније до 15. јануара 2016. године.

АРРА је дужна да Министарству и Национаној агенцији, са циљем праћења коришћења средстава, омогући надзор у свакој фази спровођења Програма тако што ће у сваком тренутку бити омогућена контрола спровођења активности и увид у документацију.

Национална агенција је дужна да, по усвајању Програма, у року од 15 дана, достави Министарству на сагласност Упутство за пружање услуга, План надзора и контроле спровођења Програма у којем ће бити представљене процедуре за сваку од наведених група услуга и план обука нових запослених у АРРА.

Национална агенција ће водити ажуриран списак запослених у АРРА ангажованих на спровођењу овог програма, у коме ће, између осталог, бити наведене и обуке које су запослени у АРРА похађали, односно испуњеност услова за пружање услуга наведених у глави III. НАМЕНА СРЕДСТАВА, одељак 2. став 2. тач. 2) и 3) овог програма.

Национална агенција је у обавези да све активности у вези са спровођењем овог програма заврши до 31. јануара 2016. године и о томе поднесе извештај о спроведеним активностима Министарству најкасније до 15. фебруара 2016. године које ће тај извештај, ради информисања, доставити Влади.